Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 863/11/5502	Čadca, 1.2.2012
EEČ : 2-37-12-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Čadca
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
dňa 14.05.2011 v čase okolo 21.15 h v pohostinstve Luna v obci Skalité, okr. XXXXX, kde boli prítomné ďalšie osoby, po predchádzajúcej slovnej výmene  fyzicky napadol XXXXX tam sediaceho pri barovom pulte tak, že ho chytil zozadu za bundu, pričom XXXXX k nemu sedel bokom, XXXXX sa mu snažil odtlačiť ruku, ktorou ho držal za bundu, pričom XXXXX sa podarilo ju dať z jeho bundy dole, po tomto udrel XXXXX rukou do oblasti temena hlavy pravdepodobne dlaňou alebo päsťou ruky, následkom tohto úderu sa XXXXX čelom udrel o barový pult, po tomto ako XXXXX z pohostinstva odchádzal tak ho XXXXX zozadu sotil do chrbta rukami, pričom XXXXX svojím telom vyrazil pánty na vchodových dverách, vonku pred objektom pohostinstva Luna ho XXXXX zatlačil k dverám potravín, nachádzajúcich sa v spoločnom objekte s pohostinstvom Luna a zaútočil na XXXXX päsťami, pričom mieril na jeho tvár, ktoré údery mu XXXXX vykryl a teda ho do tváre netrafil, ale zasiahol jeho obe ruky, ktorými sa bránil, na toto vyšli z pohostinstva ďalšie osoby, s ktorými sedel XXXXX predtým v pohostinstve Luna, chytili za telo XXXXX a odtiahli ho od XXXXX, po tom ako sa týmto osobám XXXXX vytrhol, preliezol zábradlie pred vchodom do pohostinstva a rozbehol sa proti XXXXX, agresívne vykrikoval a keď k nemu dobehol, zvalil sa na neho a spoločne spadli na kapotu motorového vozidla, ktoré stálo pred pohostinstvom a skotúľali sa dole terénom pred pohostinstvom Luna, pričom XXXXX fyzickým útokom XXXXX boli spôsobené zranenia, ktoré si nevyžiadali lekárske ošetreie a PN.   

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ XXXXX pod sp. zn. ČVS:ORP-1353/OO-CA-2011 zo dňa 13.09.2011 bolo podľa § 199 ods. 1 Trestného poriadku začaté trestné stíhanie a súčasne  podľa § 206 ods. 1 Trestného poriadku vznesené obvinenie XXXXX, pre prečin výtržníctva podľa § 364 ods. 1 písm. a/ Trestného zákona  na tom skutkovom základe ako je uvedené vo výrokovej časti predmetného uznesenia.

V zmysle § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak: a/ vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b/ nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a  c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.      

Počas mediácie obvinený XXXXX vyhlásil slobodne, vážne a určito, že spáchal skutok, za ktorý je trestne stíhaný. Poškodený sa k mediácii nedostavil, pričom v prípravnom konaní sa nepripojil k trestnému konaniu s náhradou škody po poučení podľa § 46 ods. 3 Trestného poriadku.    

Obvinený sa dopustil prečinu výtržníctva podľa § 364 ods. 1 písm. a/ Trestného zákona za ktorý možno uložiť trest odňatia slobody vo výmere až na tri roky,  t. j. horná hranica  trestu odňatia slobody neprevyšuje sadzbu uvedenú v § 216 ods. 1 Trestného poriadku. 

Obvinený XXXXX je  zamestnaný ako vodič XXXXX, podľa správy OÚ, OVVS XXXXX bol postihnutý pre priestupok, z odpisu RT vyplýva, že  posledných 10 rokoch nebol súdne trestaný. 

Vzhľadom na doterajší život obvineného XXXXX, ako i s poukazom na to, že sú splnené podmienky pre podmienečné zastavenie trestného stíhania v zmysle  § 216 ods. 1 Trestného poriadku, možno považovať rozhodnutie o podmienečnom zastavení trestného stíhania obvineného  za dostačujúce.
 
Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

V zmysle § 216 ods. 2 Trestného poriadku bola obvinenému XXXXX určená skúšobná doba v trvaní 12 mesiacov, ktorá začína právoplatnosťou uznesenia o podmienečnom zastavení trestného stíhania.
     
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka